Δήμος Μυτιλήνης

Ο Δήμος Μυτιλήνης  είναι δήμος της Περιφερειακής Ενότητας Λέσβου με έδρα τη Μυτιλήνη, και περιλαμβάνει τις δημοτικές ενότητες Μυτιλήνης, Αγιάσου, Πλωμαρίου, Λουτροπόλεως Θερμής, Ευεργέτουλα και Γέρας. Συστάθηκε εκ νέου ως διευρυμένος Δήμος στις 9 Μαρτίου 2019 μετά από διάσπαση του προϋπάρχοντος Δήμου Λέσβου. 

Ιστορικό
Ο Δήμος λειτούργησε, σύμφωνα με το Σχέδιο Καποδίστριας, ως δήμος του Νομού Λέσβου από το 1999 έως το 2010, με έδρα την πρωτεύουσα του νομού, Μυτιλήνη. Βρισκόταν στο ανατολίκο τμήμα του νησιού της Λέσβου, καταλαμβάνοντας ολόκληρη την ανατολική χερσόνησο του νησιού. Αποτελείτο από εννέα δημοτικά διαμερίσματα (Δημοτικό διαμέρισμα Μυτιλήνης, Δημοτικό διαμέρισμα Αγίας Μαρίνης Λέσβου, Δ.δ. Αλυφαντών, Δ.δ. Αφάλωνος, Δ.δ. Λουτρών, Δ.δ. Μόριας, Δ.δ. Παμφίλων, Δ.δ. Παναγιούδας, Δ.δ. Ταξιαρχών) και είχε συνολικό  πληθυσμό 36.196 κατοίκους. Η έκταση του δήμου ήταν 107,5 τ.χλμ. Ο Δήμος Μυτιλήνης συνόρευε στα βόρεια με τους δήμους Λουτροπόλεως Θερμής και Ευεργέτουλα.

Με την εφαρμογή της νέας διοικητικής διαίρεσης του 2011 (Σχέδιο Καλλικράτης), από 1 Ιανουαρίου 2011, εντάχθηκε στον νέο Δήμο Λέσβου της Περιφέρειας Βορείου Αιγαίου.

Η διάσπαση του δήμου αποτελούσε πάγιο αίτημα των κατοίκων της Λέσβου από την εποχή που εφαρμόστηκε το Πρόγραμμα Καλλικράτης. Έτσι, με τροπολογία που παρουσιάστηκε στις 25 Φεβρουαρίου 2019 από το Υπουργείο Εσωτερικών, αποφασίστηκε η διάσπαση του Δήμου, από τον Σεπτέμβριο του 2019 και με την ανάληψη των νέων δημοτικών αρχών που προέκυψαν από τις δημοτικές και περιφερειακές εκλογές 2019, σε:

Δήμο Μυτιλήνης με έδρα τη Μυτιλήνη, που περιλαμβάνει τις δημοτικές ενότητες Μυτιλήνης, Αγιάσου, Πλωμαρίου, Λουτροπόλεως Θερμής, Ευεργέτουλα και Γέρας, και

Δήμο Δυτικής Λέσβου με έδρα την Καλλονή, που περιλαμβάνει τις δημοτικές ενότητες Καλλονής, Μανταμάδου, Αγίας Παρασκευής, Ερεσού-Αντίσσης, Πολιχνίτου, Πέτρας και Μήθυμνας.

Δημοτικές Ενότητες
Δημοτική Ενότητα Μυτιλήνης
Δημοτική Ενότητα Αγιάσου
Δημοτική Ενότητα Πλωμαρίου
Δημοτική Ενότητα Λουτροπόλεως Θερμής
Δημοτική Ενότητα Ευεργέτουλα
Δημοτική Ενότητα Γέρας

 Δήμαρχοι Μυτιλήνης 
Δήμαρχοι Μυτιλήνης διετέλεσαν:  μέχρι το 2010 οι εξής: 
+Δήμος Μυτιλήνης1899-1907 και 1922- 1924 Κωνσταντίνος Καβέτσος (1858-1924) (απεβίωσε εν ενεργεία)Μαρία Γρηγορά και Φανή Μαρωνίτου,   Κωνσταντίνος Καβέτσος: ο Δήμαρχος του λαού, 26 Μαΐου 2019, ανακτήθηκε στις 14 Φεβρουαρίου 2020.1939-1941Δημήτριος Σουρλάγκας (1882-1971) 1941-1944Γεώργιος Χονδρονίκης (1880-1968) (Διορισμένος από τις γερμανικές κατοχικές δυνάμεις)1944-194?Ανδρέας Αναγνωστόπουλος1954-1956Μιχαήλ Γαληνός (1911-1984)1956-1967Απόστολος Αποστόλου (1901-1991)1967-197?Δημήτριος Σουρλάγκας, με αναπληρωτή τον Γεώργιο Αντ. Βογιατζή (διορισμένοι από τη χούνταΕπιθεώρησις Τοπικής Αυτοδιοικήσεως, τχ. ΙΒ΄ (Δεκέμβριος 1967), σελ. 1128.)1974-1975Διορισμένος από κυβέρνηση εθνικής ενότητας1975-1982 Απόστολος Αποστόλου (1901-1991)1983-1990Ευστράτιος Πάλλης1991-1994Παναγιώτης Παναγιώτου (1925-2003)1995-1998Θόδωρος Χοχλάκας (19??-2015)1999-2002Αθανάσιος Γιακαλής2003-2006Αριστείδης Χατζηκομνηνός2007-2010Αθανάσιος Γιακαλής

 Δήμαρχοι Μυτιλήνης (επανασύσταση δήμου) 2019-σήμερα 
+Δήμος Μυτιλήνης2019-2023 Στρατής Κύτελης2024 - σήμερα Παναγιώτης Χριστόφας. Εξελέγη το 2023 χωρίς κομματική στήριξη, με ποσοστό 54,84%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.
 Παραπομπές 

 Εξωτερικοί σύνδεσμοι 
Η επίσημη ιστοσελίδα του δήμου
Πληροφορίες για το το δήμο  Μυτιλήνης από την Περιφέρεια Βορείου Αιγαίου
Όλα τα γεγονότα στη Λέσβο. Κινηματογράφος, μουσικές σκηνές, εκδηλώσεις κ.α.

Κατηγορία:Δήμοι της Περιφέρειας Βορείου Αιγαίου
Κατηγορία:Δήμοι της περιφερειακής ενότητας Λέσβου